Saudiya: An kori wasu kusoshin gwamnati | Labarai | DW | 05.11.2017
Saudiya: An kori wasu kusoshin gwamnati
Yerima Alwaleed bin Talal da ke zama shahararren mai kudi da ke zuba jari a kasar ta saudiyya na cikin wadan da aka tsare, an kuma kori dan marigayi sarki Abdalla Yerima Miteb bin Abdullah, inda aka maye gurbinsa da Khaled bin Ayyaf.
Wannan mataki na korar wasu jami'an gwamnati tare da yin karambawul a wasu ma'aikatun kasar ta Saudiyya, na zuwa ne jim kadan bayan da yerima bin Salman ya fara jagorantar wani sabon kwamiti da mahaifinshi ya nada, da nufin gudanar da bincike kan ayyukan cin hanci da rashawa tare da farfado da tattalin arzikin kasar, ta yadda za a ci gaba da jan hankalin masu zuba jari daga sauran kasashen duniya.
Gwamnatin Saudiyya ta ce wannan sabon kwamiti na da karfin tuhumar duk wani jami'n gwamnati na yanzu ko na baya da ake zargi da aikata ba dai dai ba, wannan mataki dai ana gani tamkar share fage ne da sarkin Saudiyyan ke yi na sauka daga karagar mulki domin bawa dansa damar rike masaurautar.
Muhimman kalmomi Saudiyya, Salman, gwamnati, ministoci
Permalink https://p.dw.com/p/2n30E
Khashoggi: Saudiyya ta gargadi kasashe 08.02.2019
Ma'aikatar harkokin wajen Saudiyya ta ce Yarima Muhammad Bn Salman ba shi da hannu a kisan dan jaridar nan na kasar Jamal Khashoggi wanda aka hallaka a Turkiyya.
Saudiyya: Mata za su fara samun sakon saki ta salula 08.01.2019
A Saudiya,wata sabuwar dokar kasar da za ta bai wa mata damar sanin mazajensu sun sakesu, tun kafin su sanarwa alwalinsu ko iyaye da muharammansu na ci gaba da jawo cece-kuce a kasar.